Vaski-kirjastot

Kuvailuryhmä  MUISTIO

Aika 16.1.2016 klo 9.05 -10.40

Paikka Turun kaupunginkirjasto, iso neuvottelutila

Paikalla Riitta Kari (siht.), Liisa Lehtikangas, Heli Malila-Kolkka, Heli Pohjola, Aki Pyykkö, Tiina Sorsimo, Anna Viitanen (pj.)

1. Edellisen kokouksen muistio

Edellisen kokouksen muistio hyväksyttiin.

1. Kuvailun keskittäminen

Kuvailtava aineisto ei syksyn aikana jakautunut tasaisesti. Turkuun tuli kuvailtavaksi 34 kirjaa, 19 musiikkiäänitettä, 1 äänikirja ja 4 DVD-levyä. Raisioon lähetettiin 27 Daisy-äänikirjaa ja 3 kirjaa. Saloon lähetettiin 8 kirjaa. Kaarinaan lähetettiin 1 kirja ja 2 DVD-levyä.

Sovittiin, että Turun luetteloitavaksi sovittuja musiikkiaineistoja kuvaillaan Salossa. Anna ohjeistaa ko. kirjastot lähettämään musiikkiaineistot jatkossa Saloon.

Keskusteltiin primääriluetteloitavien aineistojen kiireellisyydestä. Todettiin, että kiireellisissä tapauksissa lähettävä kirjasto voi ilmoittaa asiasta luetteloinnin tekijälle.

Anna tekee ohjeistuksen kirjastoille, jotka eivät tee primaarikuvailua. Ainakin nämä asiat ohjeistettava:

* hyllypaikan merkitseminen
* luokkakentän 084 vaikutus Finnan fasetteihin (kauno/tieto/musiikki)
* asiasanoitus
* painostietojen merkitseminen

1. Daisy-äänikirjojen kuvailu

Daisyjen määrä kirjastoissa tulee lisääntymään, koska Celia lopettaa niiden suoran välittämisen (aluksi uusille) asiakkaille. Celian nykyisen ohjeistuksen mukaan kirjaston ei tarvitse valvoa asiakkaiden lukemisesteitä. Daisyt voivat siis olla vapaasti lainattavissa ja varattavissa, jos hyllyyn, niteisiin ja tietueisiin on selvästi merkitty tieto käyttörajoituksesta.

Koska tiedon on verkkokirjastossa oltava näkyvissä jo varausvaiheessa ja mahdollisimman selkeässä paikassa tietueessa, ainoa mahdollinen merkintäpaikka käyttörajoitukselle tuntuisi olevan 245-kenttä. Anna tutkii, mikä osakenttä olisi järkevin tähän käyttöön. Anna tekee vanhoihin tietueisiin massamuutoksen, kun sopiva kenttä löytyy.

Daisyjen kuvailusta on tekeillä Kumean piirissä RDA-ohjeistus. Mikäli Vaskissa halutaan muuttaa Daisyt normaalisti lainattavaksi ja varattavaksi jo lähikuukausina, ei voida odottaa tämän ohjeistuksen valmistumista. Sovittiin, että Daisyjä ei laiteta Melindaan. Keskusteltiin myös voisiko Daisyja luetteloida kevyemmin. Kuitenkin lähes kaikille nyt luetteloitaville tiedoille on käytännön tarvetta (esimerkiksi kesto, lukija).

1. Melinda

Melinda-projektissa jäljellä on vielä Vaskin osakohteellisten tietueiden katselmointi Melindassa. Tämän jälkeen Vaskin tietueet siirretään Melindaan ja Vaskissa aloitetaan Melinda-kuvailu. Nyt vaikuttaa siltä, että tämä voisi tapahtua aikaisintaan tammikuun jälkeen. Tietueiden replikoitumista Melindan ja Vaskin välillä ruvetaan testaamaan tämän jälkeen.

Kun Melinda-kuvailu voidaan aloittaa, Anna tekee tarvittavat muutokset asetuksiin. Lisäksi primaarikuvailua tekevissä kirjastoissa on päätettävä mihin Aurora-tunnuksiin lisätään oikeudet toimia Melindassa. Tiedot tunnuksista lähetetään Annalle, joka tekee tarvittavat muutokset.

Melindan tuplien yhdistelyä varten on oma Merge-palikka. Se toimii selaimessa ja siihen on omat tunnukset. Melinda-luettelointia tekevien on opeteltava Mergen käyttöä.

Venäjän translitterointi ja Cyrilluksen käyttö vaativat myös pohtimista ja opettelua.

1. RDA

Musiikin RDA-ohje on edelleen työn alla. Heli ilmoittaa, kun se valmistuu.

Eeva-Riitta Peltosen ennen joulua pitämää elokuvien RDA-luetteloinnin verkkokoulutusta pidettiin hyvänä. Koulutusvideo ja diat löytyvät osoitteesta <https://www.kiwi.fi/display/Kuvailusaantopalvelu/RDA-verkkokoulutukset>. Elokuvien RDA-työohje on osoitteessa

<https://www.kiwi.fi/display/kumea/2016-10-27?preview=%2F66814873%2F73469213%2FRDA_tyoohje_Elokuvat_tammi_2017.pdf>

Kansalliskirjaston kuvailustandardien kehittämisryhmä kysyy kirjastojen kommentteja kuvailun keventämismahdollisuudesta. Tähän sisältyy ydinelementtien miettiminen uudestaan ja kuvailutasojen määrittely. Asia on laaja ja vaatii RDA:n sekä tietokannan tutkimista.

1. Toimintakertomus ja toimintasuunnitelma

Kuvailuryhmän vuoden 2016 toimintakertomus ja vuoden 2017 toimintasuunnitelma on tehtävä tammikuun loppuun mennessä. Vuonna 2017 ryhmän pääasioita ovat RDA ja Melinda.

1. Seuraava kokous

Seuraava kokous pidetään 2.3. klo 14.00